Bratislava: 01. 08. 2017
Číslo: 131_2/2017
                                       Vybavuje: Mgr. Kollár, PhD.	

	
	stanovisko komisie 

(záverečné posúdenie)

k návrhu

zákona, ktorým sa mení a dopĺňa  zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 333/2011 Z. z. o orgánoch štátnej správy v oblasti daní, poplatkov a colníctva v znení neskorších prepisov

I. Úvod: Ministerstvo financií Slovenskej republiky dňa 25. júla 2017 predložilo Stálej pracovnej komisií na posudzovanie vybraných vplyvov (ďalej len „Komisia“) na záverečné posúdenie materiál: „Návrh zákona, ktorým sa mení a dopĺňa  zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 333/2011 Z. z. o orgánoch štátnej správy v oblasti daní, poplatkov a colníctva v znení neskorších prepisov“. Materiál predpokladá pozitívno-negatívne vplyvy na rozpočet verejnej správy, ktoré sú rozpočtovo zabezpečené a pozitívne vplyvy na podnikateľské prostredie.

II. Pripomienky a návrhy zmien: Komisia uplatňuje k materiálu nasledovné pripomienky a odporúčania.

K analýze vplyvov na rozpočet verejnej správy
Komisia berie na vedomie vyjadrenie predkladateľa, že financovanie výdavkov je zabezpečené v rámci schváleného limitu výdavkov kapitoly MF SR na príslušný rozpočtový rok a z návrhu nevyplýva rozpočtovo nekrytý vplyv. Súčasne Komisia berie na vedomie vyjadrenie predkladateľa v analýze vplyvov na rozpočet verejnej správy, že zabezpečenie duchovných činností bude realizované v rámci limitov výdavkov kapitoly MF SR (FR SR) bez ich dodatočného navýšenia. Súčasne Komisia žiada, aby predkladateľ doplnil do analýzy vplyvov na rozpočet verejnej správy aj vyjadrenie, že duchovná a pastoračná činnosť bude zabezpečená v rámci limitu počtu zamestnancov kapitoly MF SR bez jeho ďalšieho navýšenia. 
 
III. Záver: Stála pracovná komisia na posudzovanie vybraných vplyvov vyjadruje 

nesúhlasné stanovisko 

s materiálom, ktorý bol predložený na záverečné posúdenie s odporúčaním na jeho dopracovanie podľa pripomienok v bode II. 
IV. Poznámka: Stanovisko Komisie k doložke je súčasťou materiálu predkladaného na rokovanie vlády Slovenskej republiky alebo na schválenie ministrovi, vedúcemu, predsedovi alebo riaditeľovi ostatného ústredného orgánu štátnej správy alebo vedúcemu iného orgánu.

Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie „Komisie“, ktorá môže následne zmeniť svoje stanovisko.

Ing. Rastislav Chovanec, PhD.
predseda Komisie